Fallers i falleres celebren el Sopar de Gala en homenatge a les Falleres Majors d'Alaquàs
12/03/2007 12:59:00

# Fallers i falleres celebren el Sopar de Gala en homenatge a les Falleres Majors d'Alaquàs

*   12/03/2007 12:59:00
*   [Imprimir](#)
*   Compartir
*    https://www.alaquas.org/documento.asp?id\_do=10033

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10033%2F1&title=Ajuntament%20d%27Alaqu%C3%A0s.%20Prensa.Fallers%20i%20falleres%20celebren%20el%20Sopar%20de%20Gala%20en%20homenatge%20a%20les%20Falleres%20Majors%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10033/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10033/10033_Form_4.jpg)](https://www.alaquas.org/ficheros/documentos/2007/2/10033/10033_Form_10.jpg "<a href='https://www.alaquas.org/ficheros/documentos/2007/2/10033/10033_Form_10.jpg' target=_blank><i class='fa fa-external-link' aria-hidden='true'></i>.Fallers i falleres celebren el Sopar de Gala en homenatge a les Falleres Majors d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=10033&idioma=1&autotraduce=0)

En l'acte també es va presentar el Llibret Oficial de Junta Local Fallera

El passat divendres 9 de març va celebrar-se, al Restaurant Sulya de la ciutat, el Sopar de Gala en Homenatge a les Falleres Majors d'Alaquàs. Fallers i falleres de totes les comissions van acompanyar en aquest acte a la Fallera Major, Karla Carlotti, i la Fallera Major Infantil, Mireia Juanes, a més de les seues Corts d'Honor i els components de Junta Local Fallera, encapçalats pel President Nat i Alcalde d'Alaquàs, Jorge Alarte, i la Presidenta Executiva i Regidora de Festes, Isabel Mondéjar. Vora 300 persones van congregar-se en total en aquest esdeveniment.

Una vegada finalitzat el sopar, va tindre lloc al mateix saló un acte en què els components de Junta Local van obsequiar a les Falleres Majors d'Alaquàs. D'aquesta manera, van regalar-los un àlbum fotogràfic amb un recull de fotografies com a memòria de diversos moments del seu regnat. També van ser obsequiades amb joies, de mans dels seus companys fallers.

Junta Local també va aprofitar aquesta nit per presentar oficialment el Llibret de les Falles 2007 d'Alaquàs, que enguany ha incorporat diferents novetats. Un renovat format apaïsat i un disseny més innovador són les primeres  originalitats que s'aprecien. I també enguany s'han inclòs les fotos dels Presidents de les comissions junt a les seues Falleres Majors.

Tot seguit, Karla Carlotti i Mireia Juanes van prendre la paraula per realitzar un brindis. En les seues paraules van agrair a tots els fallers i falleres la seua presència i van desitjar tindre unes bones festes, setmana principal de la qual està ja a només uns dies.

El brindis va donar pas al ball, que va obrir-se amb un vals instaurat per tradició i que enguany van encarregar-se de començar l'Alcalde d'Alaquàs amb la Fallera Major d'Alaquàs, la Regidora de Festes amb el coordinador general de Junta Local i el vicepresident de Junta Local amb la Fallera Major Infantil d'Alaquàs. Els participants en el sopar van unir-se ràpidament al ball i la festa va continuar fins la matinada.